google/wiki40b huggingface dataset:
Citeko Kaler

Poskod

Poskod yang digunakan di Citeko Kaler adalah 41162. Terdapat buah desa di dalam daerah kecamatan Plered.
Joseph Cao

Keluarga

Bapa Cao merupakan bekas tentera Republik Vietnam dan pernah ditangkap oleh Tentera Vietnam Utara di akhir kemuncak Perang Vietnam. Ibunya telah melarikan diri dari Vietnam Selatan pada Mei 1975, semasa kejatuhan Saigon, bersama Cao dan dua daripada tujuh anaknya. Ketika tiba di Amerika Syarikat, Cao berusia lapan tahun. Bapa Cao dipenjarakan selama tujuh tahun di kem komunis, sebelum dilepaskan dan bersama keluarganya di Houstan, Texas. Cao mengahwini Hieu “Kate” Hoang dan dikurniakan dua orang anak perempuan: Sophia dan Betsy.

Pendidikan

Cao pernah memasuki Sekolah Tinggi Jersey Village. Beliau memperoleh ijazah sarjana muda dalam jurusan fizik di Universiti Baylor dan ijazah sarjana dalam falsafah di Universiti Fordham. Beliau adalah bekas pensyarah falsafah di Universiti Loyola, New Orleans.

Kerjaya perundangan

Cao melupakan hasratnya untuk menjadi paderi Katolik Rom untuk menumpukan dalam menolong anggota Parish dan lain-lain berbekalkan latihan perundangan dan pengalaman dalam isu-isu imigrasi. Beliau mengajar di sekolah parish tempatan di Virginia dan menjadi sukarelawan di Boat People SOS (BPSOS) untuk menolong pendatang Vietnam dan menolong komuniti Vietnam-Amerika dalam kelengkapan diri. Beliau menjadi ahli BPSOS bermula September 1996 sehingga Mac 2002.
Selepas bekerja bersama Waltzer & Associates, Cao membuka latihan perundangannya sendiri yang berkaitan dengan perundangan imigrasi. Beliau memutuskan untuk menceburi bidang politik apabila kecewa dengan tindakbalas kerajaan dalam isu Taufan Katrina yang melanda New Orleans, Louisiana.
Jajahan Pasir Mas

Penduduk

Jumlah penduduk di jajahan Pasir Mas ialah 189,292 orang (banci 2010). Penduduk Melayu sebanyak 90%, Cina 5%, India 1% dan lain-lain 4%.

Projek DiRaja

Projek DiRaja Tanaman Kelapa Wangi ialah hasil daripada ilham dan cadangan DYMM Raja Perempuan Kelantan selaku Penasihat kepada Projek DiRaja Kelantan. Projek ini merupakan projek pertama yang dilancarkan di Negeri Kelantan pada awal 2001 
Sebidang tanah seluas 12.8 ha (31.55 ekar) telah diusahakan di Kampung Gual Mesa, Mukim Apam, Jajahan Pasir Mas yang terdiri daripada tanah kerajaan dan keadaan tanah tersebut pada masa itu adalah terbiar dan ditenggelami air.
Kerja-kerja pembangunan projek ini telah dijalankan bersama oleh jabatan dan agensi kerajaan terutama daripada jabatan dan agensi di bawah Kementerian Pertanian serta juga pihak swasta kerana tiada peruntukan wang khusus disediakan bagi melaksanakan projek ini. Kerja-kerja penyediaan plan tataatur telah disediakan oleh Jabatan Perancang Bandar dan desa dengan nasihat teknikal diberikan oleh Jabatan Pertanian. Komponen projek terdiri daripada tapak tanaman kelapa wangi, tapak tanaman sayur-sayuran, kolam ikan, reban ternakan ayam, rumah peserta, tapak gerai jualan, pejabat dan jalan ladang.
Seramai 8 peserta telah diambil daripada mereka yang terdiri daripada golongan rakyat termiskin yang menepati kriteria yang telah ditetapkan oleh Kementerian Pembangunan Luar Bandar untuk melayakkan mereka mendapat bantuan rumah PPRT(Program Pembangunan Rakyat Termiskin). Peserta dan keluarga akan ditempatkan di dalam kawasan projek dengan diberi kemudahan rumah dan kawasan ladang untuk menjalankan aktiviti pertanian yang telah diatur oleh pihak pengurusan.
Kerja-kerja menyediakan tapak telah dimulakan pada 28 Oktober 2000 dan kelapa wangi telah dicadangkan sebagai tanaman utama di samping tanaman sampingan dan aktiviti pertanian yang lain. Majlis Pelancaran oleh YAM Tengku Temenggong Kelantan telah diadakan pada 29 Oktober 2000.
19 Jamadilakhir

19 Jamadilakhir merupakan hari ke-169 dalam kalendar Hijriah.
Hajran

Poskod

Poskod yang digunakan di Hajran adalah 36656. Terdapat 16 buah desa di dalam daerah kecamatan Batin XXIV.
Intan Najuwa

Kerjaya

Dengan berbekalkan wajah seiras Wawa Zainal dan Erin Malek , Intan Najuwa memulakan kerjaya lakonan pada usia 18 tahun setelah diperkenalkan oleh David Teo, penerbit Metrowealth Pictures. Beliau mula mendapat perhatian umum menerusi watak sebagai Abby dalam drama adaptasi novel karya Dekna Lee, Hantu Punya Bos bergandingan dengan pelakon Shukri Yahaya. Pada tahun 2017, beliau berlakon dengan pelakon senior Remy Ishak dalam drama Kekasih Paksa Rela, memegang watak sebagai Hanan Khaira.

Kehidupan peribadi

Beliau bertunang dengan seorang usahawan berasal dari Kedah, Razul Anwar Rusli pada 18 Ogos 2019.
Hagai

Hagai (bahasa Ibrani: חַגַּי, Ḥaggai atau "Hag-i") adalah salah seorang dari dua belas nabi kecil dan penulis Kitab Hagai. Beliau adalah nabi pertama dari tiga nabi (bersama Zakhariah, yang hidup sezaman dengannya, dan Maleakhi, yang hidup sekitar seratus tahun kemudian), yang hidup pada zaman sejarah Yahudi yang bermula setelah kepulangan mereka dari pembuangan di Babylon.
Tidak banyak yang diketahui tentang kehidupan peribadinya. Ia mungkin adalah salah seorang dari mereka yang dibuang ke Babel oleh Nebuchadnezar. Ia memulai pelayanannya sekitar 16 tahun setelah kepulangan kembali orang Yahudi ke Yehuda. Usaha pembangunan kembali Bait Suci telah dihentikan kerana gangguan-gangguan orang Samaria. Setelah ditunda selama 15 tahun, pekerjaan itu dilanjutkan kembali melalui usaha Hagai dan Zakhariah (Ezra 6:14). Mereka mengimbau rakyat dan membangkitkan mereka dari kemalasan mereka, dan mendorong mereka untuk memanfaatkan perubahan dalam kebijakan yang diambil oleh pemerintah Parsi di bawah Darius I dari Parsi.
Nama Hagai, dengan berbagai variasi vokalisasinya, juga ditemukan dalam Kitab Ester, sebagai seorang hamba kasim dari ratu.
Dalam kalendar liturgi Gereja Ortodoks Timur, hari rayanya jatuh pada 16 Disember.
Kemasukan ini memasukkan teks dari domain awam Kamus Injil Easton, asalnya diterbitkan pada 1897.
Sungai Siak

Sungai Siak merupakan sebuah sungai yang terletak di provinsi Riau. Indonesia. Sungai ini berada dalam jalur pelayaran antarabangsa. Di hulu sungai ini terdapat tanaman-tanaman kelapa sawit yang diduga melakukan pencemaran. Sebuah jambatan, Jambatan Siak sedang dibangun untuk melintasi sungai ini, namun diprotes karena tingginya hanya 23 meter sehingga menghalangi arus lalu lintas kapal tangki.
Zon larangan terbang

Zon larangan terbang atau kadang kala dikenali sebagai Zon larangan udara (Bahasa Inggeris: No-fly zone) adalah satu ruang udara di mana pesawat udara tidak dibenarkan untuk terbang di atasnya. Zon-zon sebegini biasanya dibuat dalam konteks ketenteraan, yang mana menyerupai satu zon bebas tentera di udara.

Utara Iraq 1992-2003

Pada tahun 1992, United Kingdom dan Amerika Syarikat telah mencampuri pertikaian Iraq-Kurdish di utara Iraq dengan mewujudkan zon larangan terbang di mana pesawat Tentera Udara Iraq adalah dilarang dari membuat penerbangan di kawasan ini. Tujuan zon larangan terbang adalah untuk mengelakkan kemungkinan pengeboman dan serangan kimia ke atas kaum Kurdish oleh kerajaan Saddam Hussein. Meskipun penguatkuasaan dilakukan berdasarkan Resolusi 688 Majlis Keselamatan Pertubuhan Bangsa Bersatu, resolusi ini tidak mengandungi kebenaran secara jelas. Di dalam satu ramah dengan John Pilger, Setiausaha Agung PBB semasa resolusi ini tamat iaitu, Boutros Boutros-Ghali mengatakan bahawa zon larangan terbang adalah "tidak sah".

Bosnia dan Herzegovina, 1993–1995

Pada tahun 1992, Majlis Keselamatan Pertubuhan Bangsa Bersatu telah meluluskan Resolusi 781 Majlis Keselamatan Pertubuhan Bangsa Bersatu, melarang sebarang penerbangan tentera yang tidak diluluskan di ruang udara Bosnia. Ia mencetus kepada Operasi Sky Monitor, di mana NATO akan mengawasi perlanggaran zon larangan terbang tetapi tidak akan mengambil tindakan ke atas pesalah. Sebagai tindak balas terhadap 500 dokumen perlanggaran pada tahun 1993, termasuk satu kesalahan tempur, Majlis Keselamatan PBB telah meluluskan Resolusi 816, di aman melarang kesemua penerbangan tidak sah dan membenarkan negara anggota PBB untuk "mengambil langkah-langkah perlu...bagi memastikan kepatuhan kepada larangan zon larangan terbang." Yang mana mewujudkan Operasi Deny Flight. NATO kemudian melancarkan serangan udara semasa Operasi Deny Flight dan Operasi Deliberate Force.
Villafranca de los Caballeros

Villafranca de los Caballeros merupakan sebuah kawasan perbandaran yang terletak di Sepanyol dalam wilayah Toledo, di komuniti autonomi Castile-La Mancha.
Bouchon

Bouchon ialah sebuah komun yang terletak di komun Somme di Picardie di utara Perancis.
Angelic Layer

Ringkasan plot

Watak utama Angelic Layer ialah Misaki Suzuhara, seorang pelajar tingkatan satu yang baru berpindah ke Tokyo untuk tinggal bersama ibu saudaranya, Shouko Asami. Setibanya di ibu kota, dia menyaksikan anak patung Athena dalam kaca televisyen layar besar di luar Stesen Tokyo mula berminat terhadap alat mainan popular bergelar Angelic Layer, satu permainan yang mana para pemain (dipanggil Deus) membeli dan mengubahsuai anak patung yang bergelar Angel. Angel boleh begerak melalui kawalan otak apabila diturunkan ke padang yang bergelar "layer". Layer ini amat mahal, dan kebanyakan orang membayar untuk penggunaanya dalam tempat-tempat yang seolah-olah kafe siber.
Seorang lelaki ghairah yang berkot makmal putih dan bercermin mata, yang menggelar dirinya "Icchan" (Itchan), menggalakkan Misaki untuk membeli dan mereka Angelnya sendiri. Miaski menamai Angelnya Hikaru, bersempena Hikaru Shidou dari Magic Knight Rayearth (juga hasil CLAMP) yang dibacanya ketika dalam tren ke Tokyo, kerana dia hendak Angelnya menjadi "gadis yang pendek tetapi kuat dan ceria" seperti Hikaru dan dirinya (Rayearth ialah sebuah siri manga dalam dunia Angelic Layer, dan Misaki mengaitkan dirinya dengan Hikaru). Meskipun serba tidak tahu permainan ini, Misaki kemudian mula bertarung dalam perlawanan, dengan bantuan dan pemantauan Icchan. Kemudian, didapati identiti Icchan sebenarnya Ichiro Mihara, pereka bersama Angelic Layer.
Misaki juga mula belajar dalam Akademi Eriol, sebuah institusi pendidikan yang merangkumi peringkat dari tadika hingga sekolah tinggi (nampaknya dinamakan sempena watak Eriol Hiiragizawa dari Cardcaptor Sakura). Di sanalah dia berkawan dengan Hatoko Kobayashi, pelajar tadika yang bijaksana dan juga seorang Deus terkenal dan pakar Angelic Layer. Angelnya Suzuka yang tangkas juga amat digeruni dalam perlawanan. Misaki juga berkawan dengan abang Hatoko, Koutarou Kobayashi dan kawannya Tamayo Kizaki yang meminati seni mempertahankan diri. Kedua-dua mereka rupanya rakan sekelas Misaki.
Misaki mengejar impiannya untuk mencari ibunya yang tidak pernah dijumpainya sejak tadika. Lama-kelamaan dia menyedari bahawa ibunya membantu dalam pemajuan Angelic Layer untuk tujuan memajukan prostesis yang sempurna untuk sklerosis berbilang yang menyebabkannya terpaksa berkerusi roda. Ibunya juga Deus kepada Athena, dan juara Angelic Layer.
Batu (ukuran)

Batu asal

"Batu" sebagai unit ukuran digunakan buat pertama kali oleh orang Rom kuno dan asalnya, berukuran 1,000 langkah (kembar) (bahasa Latin: "mille passuum"), iaitu lebih kurang 1,480 meter atau kira-kira 0.74 meter setiap langkah tunggal. Setiap batu adalah sama dengan 5,000 kaki Rom.

Jenis batu

Dalam penggunaan baru, berbagai-bagai jarak telah dirujuk sebagai "batu".
Sekolah Menengah Kebangsaan (L) Bukit Bintang

Sejarah

Sekolah Menengah kebangsaan (laki-laki) Bukit Bintang ialah sebuah sekolah Bantuan Modal yang ditubuhkan di bawah naungan Christian Brethren Church. 
Ia bermula dengan idea dari pengetua Bukit Bintang Girl's School, iaitu, Mary Glasgow, untuk membangunkan sebuah bangunan untuk sekolah perempuan tersebut. Visi Mary Glasgow untuk menubuhkan satu sekolah lelaki, telah menginspirasikannya dan David Angus, yang merupakan Ketua yang pertama untuk Sidang Gobenor. 
Diantara sekitar tahun 1957-1958, bandar Petaling Jaya telah dipilih untuk menubuhkan bangunan bagi sekolah lelaki ini. Mary Glasgow yang telah memilih kawasan berbukit ini untuk dibangunkan sebuah sekolah. Ia telah diberi jolokan sebagai adik lelaki Sekolah Menengah Perempuan Bukit Bintang, Kuala Lumpur.
Sekolah ini dirasmikan pada 7 Februari 1962 oleh YB. Encik Abdul Rahman bin Haji Talib (Menteri pelajaran pada masa itu).Encik Alastair L.McGregor dari scotland telah dilantik sebagai pengetua pertama dari 1958-1965

Lagu sekolah

BBBS Jaya,                                                      

Kami ikrar setia,

Segala tenaga,

Kami curah untukmu,

Sinarlah cahayamu,

Terang cemerlang

Biarlah lagu ini kekal abadi 
Kami tuntut bahagia,

Serta kebenaran

Membantu yang lemah,

Kami akan usaha

Dengan bijaksana,

Itulah cogan,

Tanpa restu Tuhan semua akan gagal
Baby Blues

Baby Blues merupakan komik yang dihasilkan oleh Rick Kirkman dan Jerry Scott sejak 7 Januari 1990. Komik Baby Blues boleh didapati dalam ruangan komik di akhbar New Straits Times pada setiap hari.

Pengenalan

Komik ini berkenan dengan cabaran membesarkan bayi dan kanak-kanak. Kanak-kanak dalam komik tidak langsung menyedari akan kesukaran ibu bapa mereka (tetapi takut akan hukuman mereka), dan ibu bapa sering berada dalam dilema, kepenatan dan geram dengan karenah anak-anak tetapi tetap menyayangi mereka.
Komik ini pernah dianimasikan dari Jun ke Ogos 2000 di rangkaian WB sebelum dibatalkan. Kemudian ia diambil oleh Cartoon Network pada 2002. Lagu temanya ialah "It's All Been Done" oleh Barenaked Ladies.

Watak-watak

Komik ini mempunyai tiga keluarga yang menonjol:

Garis masa

Tidak seperti kebanyakan komik, bayi dalam Baby Blues semakin membesar dengan masa walaupun masa di dalam komik lebih lambat dari masa sebenar.
Pengarang mendakwa yang nisbah masa adalah 3 kepada 1  (iaitu tiga hari sebenar bersamaan sehari dalam komik), tetapip sebenarnya hal ini hanya benar apabila salah seorang daripada anak MacPherson dilahirkan dan tidak disambut kelahiran mereka. Semakin berlalu masa dalam komik, nisbah minjadi 2 kepada satu. Watak tidak langsung meraikan hari jadi walaupun dalam tempoh masa komik.
Pada 2006, komik telahpun selama 16 tahun dan watak utama, Zoe MacPherson, adalah 7 tahun (dia didakwa berumur hampir 8 dalam komik menjelang Krismas, 23 Disember 2004 lihat komik, tetapi hari jadinya tidak diraikan pada 7 Januari 2005). Manakala adiknya Hammie sudah muncul selama 11 tahun dan kini berumur 5 tahun. Dalam sesi bercakap Zoe, didedahka yang ketika itu Wren MacPherson berumur 7 bulan – lihat komik.
The Great Battle

Single

Single pertama yang dikeluarkan untuk album ini ialah "Wild Child (Here For You)" pada 2009, diikuti oleh single kedua, "Fragile" pada 2010. Muzik video kedua-dua lagu ini diarahkan oleh Rewan Ishak, muzik video "Fragile" menampilkan Neelofa. Dua single lain termasuk "Lucky You" dan "Lights", "Lights" telah dijadikan sebagai lagu tema filem KIL yang dikeluarkan pada 2013.
Moclín

Moclín merupakan sebuah kawasan perbandaran yang terletak di wilayah Granada, Andalusia, Sepanyol
Masjid Jamek Tebuk Haji Musa

Sejarah

Masjid Jamek Tebuk Haji Musa digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Jamek Tebuk Haji Musa adalah Syed Hashim Bin Syed Akil. Masjid Jamek Tebuk Haji Musa memiliki No Daftar: MY-08-PB-00089.
Traci Harding

Traci Harding adalah penulis Australia. Hasil karyanya menggabungkan fantasi, fakta, sejarah, dan kepercayaan luar biasa.
Traci Harding lahir dan dibesarkan di Sydney, Australia.
Penerbangan Pan Am 103

Penerbangan Pan Am 103 merupakan suatu penerbangan transatlantik dijadualkan Pan Am dari Frankfurt untuk Detroit melalui London dan New York. Pada 21 Disember 1988, pesawat bernombor N739PA, yang menggunakan laluan ini diletupkan sebutir bom lalu membunuh kesemua 243 orang penumpang dan 16 kru – bencana yang dikenali sebagai pengeboman Lockerbie. Sebahagian besar pesawat ini terhempas ke kawasan kediaman di Lockerbie, Scotland yang turut mengorbankan 11 orang di tanah.
Maniis

Poskod

Poskod yang digunakan di Maniis adalah 45467. Terdapat buah desa di dalam daerah kecamatan Cingambul.
Banjarangkan

Poskod

Poskod yang digunakan di Banjarangkan adalah 80752. Terdapat 13 buah desa/kelurahan di dalam daerah kecamatan Banjarangkan.
Carcabuey

Carcabuey merupakan sebuah kawasan perbandaran yang terletak di wilayah Córdoba, Andalusia, Sepanyol
Saint-Rémy-de-Sillé

Saint-Rémy-de-Sillé merupakan sebuah komun di jabatan Pays-de-la-Loire di barat-laut Perancis.
Nampont

Nampont ialah sebuah komun yang terletak di komun Somme di Picardie di utara Perancis.
McDonnell Douglas MD-11

Sejarah

MD-11 dilancarkan pada 30 Disember 1986 dengan tempahan sebanyak 92 buah daripada 12 syarikat penerbangan. Finnair adalah penerbangan pertama yang menggunakan MD-11.
McDonnel Douglas mensasarkan penjualan melebihi 300 akan tetapi sebanyak 200 buah berjaya dibina. Selepas memperoleh MCDonnell Dougls, Boeing memberhentikan pengeluaran model ini. Pesawat terakhir dibina ialah MD-11F, variasi kargo untuk Lufthansa Cargo pada 22 Februari 2001.

Kelainan

MD-11 dikeluarkan dalam empat kelainan iaitu: penumpang, kargo, penumpang kargo boleh tukar dan gabungan penumpang kargo.
Ice Age: Continental Drift

Pelakon

Filem Ice Age: Continental Drift ini turut disertai oleh beberapa orang pelakon terkenal, antaranya adalah Ray Romano, Denis Leary, John Leguizamo.

Ringkasan

Manny, Diego, dan Sid mengalami satu lagi pengembaraan apabila benua mereka hanyut. Menaiki ketulan air batu terapung sebagai kapal, mereka berhadapan dengan pelbagai makhluk laut dan lanun ketika mereka meneroka dunia baru.
Abu Jafar Muhammad ibn al-Hasan Khazin

Tokoh Abu Jafar Muhammad ibn al-Hasan Khazin lahir pada tahun 900 Masehi di Khurasan yang terletak di timur Iran. Lebih dikenali sebagai al-Khazin dan merupakan ahli astronomi dan matematik terkenal pada zamannya.
Salah satu hasil kerja al-Khazin iaitu Zij al-Safa'ih telah dinobatkan sebagai satu kejayaannya yang terbaik dalam kerja lapangan yang akhirnya menjadi bahan rujukan utama saintis lain.
San Lorenzo de El Escorial

San Lorenzo de El Escorial merupakan sebuah kawasan perbandaran yang terletak di Sepanyol dalam wilayah Madrid
Oopiri

Perkembangan

Selepas tayangan Yevadu (2014), Vamsi Paidipally mendekati Akkineni Nagarjuna dan NT Rama Rao Jr. untuk filem multi starrer yang akan dihasilkan oleh Prasad V Potluri di bawah produksi PVP Cinema. Pra-pengeluaran bermula pada akhir Mac 2014 dan produksi filem dijangka dimulakan pada Julai 2014. Rama Rao Jr. bertindak keluar dari projek itu atas sebab-sebab yang tidak diketahui.
Dengan Karthi kemudiannya menggantikan Rama Rao Jr., filem itu bertukar menjadi dwibahasa difilemkan secara serentak dalam Telugu dan Tamil.

Lakonan

Mengenai pemilihan Karthi untuk menggantikan Rama Rao Jr., Pengarah Eksekutif Cinemas PVP Rajeev Kamineni berkata kepada The Hindu bahawa mereka memilih Karthi untuk membawa "kombinasi pelakon yang tidak bekerjasama sebelum ini", memandangkan hakikat bahawa Karthi dan Nagarjuna sudah biasa kepada kedua-dua peminat industri perfileman Telugu dan Tamil. Tamannaah, yang pernah belakon bersama-sama Karthi dalam filem Paiyaa (2010) dan Siruthai (2011), telah dipilh sebagai peneraju wanita utama.
Anushka Shetty telah didekati untuk membuat penampilan cameo dalam filem itu. Beliau memainkan watak bekas teman wanita nargajuna dalam filem itu. Adivi Sesh juga membuat penampilan cameo sebagai suami Anushka dalam filem itu.Selepas uji bakat dengan lima model antarabangsa lain di Hyderabad, model Afrika Selatan Gabriella Demetriades telah ditandatangani untuk satu lagi penampilan cameo. Shriya Saran dan Nora Fatehi juga akan membuat penampilan cameo dalam filem ini.Pada bulan September 2015, Prakash Raj menyertai projek ini untuk bermain watak kawan baik Narrgajuna.

Penggambaran

Rajeev Kamineni berkata sebahagian besar penggambaran filem ini akan dibuat di luar negara. Principal fotografi bermula di Chennai pada 16 Mac 2015. Penggambaran filem selama 25 hari telah diadakan di bandaraya Peranics, Paris dan Lyon. Filem ini juga menjadi filem tamil pertama untuk melalui penggambaran di Belgrade.
Vaaranam Aayiram

Plot

Vaaranam Aayiram menggambarkan plot bagaimana seorang bapa sering membayangkan kehidupan anaknya sebagai seorang wira dan menjadi inspirasinya. Kisahnya bermula dengan memperkenalkan watak Krishnan lakonan Surya Sivakumar. Imbas kembali kematiannya yang berlaku secara tiba-tiba meninggalkan isterinya, Malini (Simran Bagga) dan anak-anaknya, Shyera dan Priya (Divya Spendana). Berita kematiannya sampai kepada anak lelakinya, Surya (Surya Sivakumar) yang menyertai misi ketenteraan. Surya sedih mengenangkan masa indah mereka sekeluarga bersama.
Penonton dibawa menyoroti kehidupan Khrishnan, pelajar kolej yang jatuh cinta dengan teman sekuliahnya, Malini. Mereka kemudiannya berkahwin dan dikurniakan anak, Surya yang dilayan dengan penuh kasih sayang. Khrishnan menganggap Surya seperti teman baiknya dan mereka berkongsi kisah suka duka bersama. Surya menyambung pengajian di Kolej Kejuruteraan di Tiruchi dan dia mengambil bahagian dalam kebudayaan dan bermain gitar. Di situlah dia berkenalan dengan gadis cantik bernama Megha (Sameera Reddy) dan jatuh cinta pandang pertama. Namun cintanya ditolak secara baik oleh Megha yang menganggap hubungan mereka terlalu singkat untuk ke fasa sebagai pasangan kekasih.
Surya kemudiannya menyambung pengajian di Universiti of California, Berkeley. Pada masa sama Krishnan diserang sakit jantung. Usaha Surya untuk tetap merebut cinta Megha akhirnya membuahkan hasil bila mana gadis itu menerimanya setelah melihat kesungguhan Surya.
Namun di saat kedua-duanya baru ingin bercinta, musibah berlaku apabila Megha terlibat dalam kejadian pengeboman yang berlaku di bandar Oklahoma. Situasi itu benar-benar meruntun hati Surya. Sejak itu kehidupannya tidak menentu hingga dia terlibat dengan gejala dadah.
Keluarganya begitu risau masa depan Surya. Kakaknya memperkenalkan Surya dengan teman baiknya, Priya. Namun itu tidak berjaya mengubah diri Surya sehinggalah apabila Surya memutuskan untuk melapangkan fikiran dengan bercuti. Dia terlibat dengan kejadian penculikkan berlaku depan matanya setelah melihat pihak berkuasa tidak bersungguh untuk menyelesaikan kes tersebut. Surya kemudiannya nekad menyertai anggota tentera atas nasihat Priya.
Enam tahun berlalu, Priya datang ke Akademi Tenteraan India dan meluahkan rasa cintanya terhadap Surya. Jodoh mempertemukan kembali mereka dan keduanya akhirnya berkahwin dan memiliki seorang anak.
Satu hari ketika menyertai misi menyelamatkan seorang wartawan yang diculik, Surya menerima berita kematian bapanya. Bagaimanakah Surya berdepan dengan situasi itu? Mampukah dia bertahan dengan dugaan yang menimpa?

Kutipan Box-Office

Vaaranam Aayiram menjadi filem tamil kedua terbaik pada tahun 2008. berjaya meraih kutipan yang rekod INR5.66 Crores di Chennai sahaja. Ia telah diisytiharkan sebagai Blockbuster. Dalam pasaran luar negara, kutipan kasar filem ini $ 921.007 dari United Kingdom dan Malaysia
Kampung Kelaung

Poskod

Poskod yang digunakan di Kampung Kelaung, Sauk, Perak ialah 33500.
Dendam Orang Minyak (drama)

Plot

Dendam Orang Minyak mengisahkan Fendi kebingungan disebabkan siri pembunuhan gadis yang berlaku. Semuanya bermula selepas Fendi menyarungkan cincin permata hitam yang dijumpai dalam laci arwah ayahnya. Biarpun mendapat amaran daripada ibunya, Fendi gagal menanggalkan cincin itu. Malah, segala kejadian yang berlaku itu tidak disedarinya.
Bagaimanapun, Fendi menyedari dirinya dipergunakan Wak Man untuk mencapai tujuan sebenar. Fendi dirasuk Orang Minyak Lamin untuk membalas dendam terhadap keturunan musuhnya. Selain itu, Fendi juga sering mengalami mimpi aneh dalam tidurnya. Haris berkata, apa yang dimimpikan Fendi ialah kehidupan silam Orang Minyak Lamin sebelum berguru dengan Joyo. Ini berpunca daripada kematian Melati, isteri Lamin yang diperkosa dan dibunuh dengan kejam. Oleh itu, Lamin mahu membalas dendam.
“Bagaimanapun, hasrat Lamin itu dihalang Pak Guru Anding dan ini menyebabkan dia menghilangkan diri. Lamin berguru dengan Joyo dan memenuhi syarat ditetapkan untuk memperoleh kekebalan serta kesaktian dirinya. Secara tidak langsung, dendamnya terlaksana.
“Fendi pula apabila mengetahui dirinya dikuasai Lamin, sanggup melakukan apa saja untuk melepaskan diri.